CELEX: 62009TN0316
Language: mt
Date: 2009-08-11 00:00:00
Title: Kawża T-316/09: Rikors ippreżentat fil- 11 ta’ Awwissu 2009 — Google vs UASI (ANDROID)

10.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/15
            
         Rikors ippreżentat fil-11 ta’ Awwissu 2009 — Google vs UASI (ANDROID)
   (Kawża T-316/09)
   2009/C 244/25
   Lingwa tal-kawża: L-Ingliż
   
      Partijiet
   
   
      Rikorrenti: Google, Inc. (Mountain View, l-Istati Uniti) (rappreżentanti: A. Bognár u M. Kinkeldey, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-26 ta’ Mejju 2009, fil-Każ R 1622/2008-2; u
            
         
               —
            
            
               tikkundanna lill-konvenut għall-ispejjeż.
            
         Sussidjarjament, ir-rikorrenti titlob sabiex:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinni), tas-26 ta’ Mejju 2009, fil-Każ R 1622/2008-2 fir-rigward tal-prodotti “materjal informatiku u softwer tal-kompjuter li jintuża b’konnessjoni ma’ apparat mobbli, smart phones, assistenti personali diġitali portabbli (PDAs)”; u
            
         
               —
            
            
               tikkundanna lill-konvenut għall-ispejjeż.
            
         Sussidjarjament, ir-rikorrenti titlob sabiex:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade Marks u Disinni), tas-26 ta’ Mejju 2009, fil-Każ R 1622/2008-2 u terġa’ tibgħat il-każ quddiem l-UASI sabiex dan jeżamina ulterjorment il-lista ta’ prodotti “materjal informatiku u softwer tal-kompjuter li jintuża b’konnessjoni ma’ apparat mobbli, smart phones, assistenti personali diġitali portabbli (PDAs)”.
            
         
      Motivi u argumenti prinċipali
   
   
      Trade mark Komunitarja kkonċernata: Trade mark verbali “ANDROID” għal prodotti fil-klassi 9
   
      Deċiżjoni tal-eżaminatur: Applikazzjoni għal trade mark Komunitarja rrifjutata
   
      Deċiżjoni tal-Bord tal-Appell: Appell miċħud
   
      Motivi invokati: Ksur tal-Artikolu 7(1)(ċ) tar-Regolament tal-Kunsill Nru 207/2009 peress li l-Bord tal-Appell ikkonkluda b’mod żbaljat li t-trade mark li għaliha saret l-applikazzjoni kienet deskrittiva tal-prodotti inkwistjoni u għaldaqstant ma setgħetx tiġi rreġistrata; ksur tal-Artikolu 7(1)(b) tar-Regolament tal-Kunsill Nru 207/2009 peress li l-Bord tal-Appell żbalja billi m’eżaminax il-perċezzjoni tal-pubbliku li jitkellem bl-Ingliż fir-rigward tal-applikabbiltà ta’ din id-dispożizzjoni.